Dekarboxylácia

Dekarboxylácia je chemická reakcia, pri ktorej dochádza k odštiepeniu oxidu uhličitého (CO2) z karboxylovej skupiny. Karboxylové skupiny sú súčasťou karboxylových zlúčenín, ktoré sa skladajú z uhlíkového atómu viazaného dvojitou väzbou ku kyslíkovému atómu a jednoduchou väzbou k hydroxylovej skupine -OH.

Dekarboxylácii často podliehajú beta-ketokyseliny (beta-oxokyseliny) alebo 1,3-dikarboxylové kyseliny vďaka intramolekulárnej stabilizácii vodíkovou väzbou. Po dekarboxylácii vzniká enol, ktorý následne tautomerizuje na ketón.

V biochémii sprostredkuje dekarboxyláciu enzým dekarboxyláza.

 Referencie 

Kategória:Organické reakcie